Kako za 70% povečati odziv na ona-on

»Bolj kot dajem komplimente, manj je odziva, se mi zdi. Ali ni nekdaj veljalo, da je to najbolj prava tehnika osvajanja?« – piše Andrej

Vpliv komplimentov

Komplimenti absolutno delujejo in to čudežno! Čudežno pomeni tako, da je druga oseba zate zainteresirana TAKOJ in ZELO MOČNO.

Če se vam zdi ta trditev kot namišljena znanstvena fantastika (kot Andreju, ki mi je pisal), potem berite naprej. A najprej: zakaj komplimenti »delujejo«?

Ljudje smo bitja, ki si želimo biti všečni. Želimo si, da nas imajo drugi radi, da smo opaženi, da smo nekomu nekaj vredni.

Če tako čutite tudi vi, pa vam je bilo doslej zaradi tega nerodno (ker nas učijo, da ne rabimo iskati potrditve pri drugih, dovolj je, če sami VEMO, da smo dovolj), naj vam ne bo!

Oprah je po svojih 30 + letnih izkušenj rekla, da tako čutijo tudi največje zvezde sveta (Beyonce, Tina Turner, Ben Affleck).

Kako je vedela? Vedno, po čisto vsakem koncu intervjuja so jo vsi, brez izjeme, vprašali: »Je bilo to v redu?«. Z drugimi besedami: »Sem se dobro odrezal/-a?«. Oprah je ugotovila, da je to zato, ker so želeli potrditev. Saj so sami zelo samozavestni, imajo ogromno potrditve svojih oboževalcev, ampak … Želeli so to slišati od nekoga, ki na tem področju blesti. Ki je boljši od njih ali pa se nenehno izboljšuje in ga drugi cenijo.

Kako potrditve vplivajo na naše spoznavanje?

Komplimenti so gonilo, zaradi katerih smo boljši!

Če dobimo potrditev, kompliment (od sebe in od drugega!), se na neki podzavestni ravni počutimo vredne. Ta občutek pa je gonilo, zaradi katerega smo:

boljši v službi/poslu,

boljši pri rekreaciji,

bolj vzdržljivi pri tem, da ostanemo na dieti,

da imamo voljo do spoznavanja še naprej, tudi če smo že tolikokrat spoznali »napačno« osebo.

Zakaj komplimenti pri spletnem spoznavanju velikokrat NE delujejo?

Preden boste brali naprej – v mislih naštejte 3 komplimente, ki so vas jih starši/kdorkoli drug naučili? Recimo, komplimenti, ki jih:

uporabljate moški (za ženske):

Imaš lepe oči.

Kako lepo postavo imaš / Si shujšala?

Kako omamno dišiš!

uporabljamo ženske za moške:

To si pa res pametno rekel!

Tebe bi pa lahko poslušala cel dan!

Telovadiš? Vidi se ti. Bravo!

Zakaj taki primeri v 90 % NE delujejo (kar se kaže v tem, da VI naredite prvi korak, pristopite s pričakovanjem, da bo z druge strani odziv – pa ga ni (ali pa vsaj ne pravega)), vam povem v FB LIVE oglašanju ta torek, 21. maja 2019 okoli 20.30 TUKAJ.

Jerneja